
	Označenie postupov

		*	Konzultácia
	***	Súhlas
	***I	Riadny legislatívny postup (prvé čítanie)
	***II	Riadny legislatívny postup (druhé čítanie)
	***III	Riadny legislatívny postup (tretie čítanie)

(Typ postupu závisí od právneho základu navrhnutého v návrhu aktu.)







	Pozmeňujúce návrhy k návrhu aktu

	Pozmeňujúce návrhy Európskeho parlamentu v dvoch stĺpcoch

Vypustenia sa označujú hrubou kurzívou v ľavom stĺpci. Nahradenia sa označujú hrubou kurzívou v oboch stĺpcoch. Nový text sa označuje hrubou kurzívou v pravom stĺpci.

Prvý a druhý riadok záhlavia každého pozmeňujúceho návrhu vymedzujú príslušnú časť v návrhu aktu predloženého na prerokovanie. Ak sa pozmeňujúci návrh týka platného aktu, ktorý sa má návrhom aktu zmeniť, záhlavie navyše obsahuje tretí riadok uvádzajúci platný akt a štvrtý riadok uvádzajúci príslušné ustanovenie tohto aktu.

Pozmeňujúce návrhy Európskeho parlamentu v podobe konsolidovaného textu

Nové časti textov sa označujú hrubou kurzívou. Vypustené časti textu sa označujú symbolom ▌ alebo sa prečiarkujú. V prípade nahradenia sa nový text vyznačí hrubou kurzívou a nahradený text sa vymaže alebo sa prečiarkne. 
Čisto technické zmeny, ktoré vykonávajú útvary s cieľom vypracovať konečný text, sa však nevyznačujú.

NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa menia nariadenia (EÚ) č. 1173/2011 a (EÚ) č. 473/2013, pokiaľ ide o zosúladenie s rámcom správy hospodárskych záležitostí EÚ a ďalšie zjednodušenie tohto rámca
(COM(2025)0591 – C10‑0227/2025 – 2025/0311(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2025)0591),
–	so zreteľom na článok 294 ods. 2 a článok 114 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0227/2025),
–	so zreteľom na článok 294 ods. 3 Zmluvy o fungovaní Európskej únie,
–	zo zreteľom na stanovisko Európskej centrálnej banky z 18. novembra 2025[footnoteRef:1], [1:  Ú. v. EÚ C, C/2025/6772, 23.12.2025, ELI: https://eur-lex.europa.eu/legal-content/SK/TXT/PDF/?uri=CELEX:52025AB0037 ] 

–	so zreteľom na článok 60 rokovacieho poriadku,
–	so zreteľom na správu Výboru pre hospodárske a menové veci (A10‑0000/2026),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom. 


<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 7</Article>
	

	Text predložený Komisiou
	Pozmeňujúci návrh

	(7)	Nariadenie (EÚ) č. 1173/2011 umožňuje hospodársky dialóg medzi inštitúciami Únie na základe výzvy príslušného výboru Európskeho parlamentu, aby sa diskutovalo o rozhodnutiach prijatých v súvislosti s uložením finančných sankcií z dôvodu nedodržania fiškálnych pravidiel Únie. Tento dialóg by mohol byť súčasťou hospodárskeho dialógu stanoveného v článku 28 nariadenia (EÚ) 2024/1263.
	(7)	S cieľom posilniť dialóg medzi inštitúciami Únie, najmä medzi Európskym parlamentom, Radou a Komisiou, ako aj zabezpečiť väčšiu transparentnosť a zodpovednosť umožňuje nariadenie (EÚ) č. 1173/2011 hospodársky dialóg medzi inštitúciami Únie na základe výzvy príslušného výboru Európskeho parlamentu, aby sa diskutovalo o rozhodnutiach prijatých v súvislosti s uložením finančných sankcií z dôvodu nedodržania fiškálnych pravidiel Únie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 27</Article>
	

	Text predložený Komisiou
	Pozmeňujúci návrh

	(27)	S cieľom zvýšiť transparentnosť a vlastnú zodpovednosť a zodpovednosť v súvislosti s prijímanými rozhodnutiami v kontexte nariadenia (EÚ) č. 473/2013 sa môže medzi Európskym parlamentom, Radou a Komisiou uskutočniť hospodársky dialóg o špecifikácii obsahu návrhov rozpočtových plánov, výsledkoch diskusie Euroskupiny o stanoviskách Komisie k návrhom rozpočtových plánov v rozsahu, v akom boli zverejnené, a o celkovom posúdení rozpočtovej situácie a vyhliadok v eurozóne ako celku. S cieľom zjednodušiť dialóg medzi inštitúciami Únie a umožniť integrovanejší fiškálny dohľad by sa tento hospodársky dialóg mohol začleniť do hospodárskeho dialógu zriadeného podľa nariadenia (EÚ) 2024/1263.
	(27)	S cieľom zvýšiť transparentnosť a vlastnú zodpovednosť a zodpovednosť v súvislosti s prijímanými rozhodnutiami v kontexte nariadenia (EÚ) č. 473/2013 sa môže medzi Európskym parlamentom, Radou a Komisiou uskutočniť hospodársky dialóg o špecifikácii obsahu návrhov rozpočtových plánov, výsledkoch diskusie Euroskupiny o stanoviskách Komisie k návrhom rozpočtových plánov v rozsahu, v akom boli zverejnené, a o celkovom posúdení rozpočtovej situácie a vyhliadok v eurozóne ako celku.


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Článok 1 – odsek 1 – bod 11</Article>
<DocAmend2>Nariadenie (EÚ) č. 1173/2011</DocAmend2>
<Article2>Článok 13 – nadpis</Article2>
	

	Text predložený Komisiou
	Pozmeňujúci návrh

	Preskúmanie
	Preskúmanie uplatňovania tohto nariadenia a podávanie správ o jeho uplatňovaní


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Článok 2 – odsek 1 – bod 14 – písmeno a – bod ii</Article>
<DocAmend2>Nariadenie (EÚ) č. 473/2013</DocAmend2>
<Article2>Článok 15 – odsek 1 – písmeno d</Article2>
	

	Text predložený Komisiou
	Pozmeňujúci návrh

	ii)	písmeno d) sa vypúšťa;
	vypúšťa sa


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Článok 2 – odsek 1 – bod 14 – písmeno a– bod ii a (nový)</Article>
<DocAmend2>Nariadenie (EÚ) č. 473/2013</DocAmend2>
<Article2>Článok 15 – odsek 1 – písmeno d</Article2>
	

	Platný text
	Pozmeňujúci návrh

	
	iia)	písmeno d) sa nahrádza takto:

	d) aktoch Rady uvedených v článku 9 ods. 4 a článku 12 ods. 3.
	„d) odporúčaniach Rady zverejnených podľa článku 126 ods. 8 ZFEÚ.“


Or. <Original>{EN}en</Original>

</Amend>
<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Článok 2 – odsek 1 – bod 14 – písmeno b</Article>
<DocAmend2>Nariadenie (EÚ) č. 473/2013</DocAmend2>
<Article2>Článok 15 – odsek 2</Article2>
	

	Text predložený Komisiou
	Pozmeňujúci návrh

	b)	bod 2 sa vypúšťa.
	vypúšťa sa


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<DocAmend>Návrh nariadenia</DocAmend>
<Article>Článok 2 – odsek 1 – bod 14 – písmeno b a (nové)</Article>
<DocAmend2>Nariadenie (EÚ) č. 473/2013</DocAmend2>
<Article2>Článok 15 – odsek 2</Article2>
	

	Platný text
	Pozmeňujúci návrh

	
	ba)	Odsek 2 sa mení takto:

	2.	Príslušný výbor Európskeho parlamentu môže ponúknuť členskému štátu, ktorého sa týka odporúčanie Komisie v súlade s článkom 11 ods. 2 alebo akty Rady uvedené v odseku 1 písm. d), možnosť zúčastniť sa na výmene názorov.
	„2.	Príslušný výbor Európskeho parlamentu môže ponúknuť členskému štátu, ktorého sa týkajú akty Rady uvedené v odseku 1 písm. d), možnosť zúčastniť sa na výmene názorov.“


Or. <Original>{EN}en</Original>
<TitreJust>Odôvodnenie</TitreJust>
Opätovné zavedenie „hospodárskeho dialógu“ (článok 15 nariadenia (EÚ) č. 473/2013) má za cieľ zachovať úlohu Parlamentu.
</Amend>
</RepeatBlock-Amend>

